տեղական ինքնակառավարման համակարգի կարևորագույն սկզբունքներից են թափանցիկությունը, ընտրողի առջև հաշվետու լինելը: Հենց դա է պատճառը, ինչպես նաև` Էջմիածնի և էջմիածնեցու նկատմամբ ունեցածս խորին հարգանքը, որ ես ավանդույթի եմ վերածել ամեն հարմար առիթով հանրության առջև հրապարակային հաշվետվությունների, զեկուցումների ներկայացումը: Նման աշխատաոճը էջմիածնի բնակչին հնարավորություն է տալիս առավել օբյեկտիվորեն գնահատելու քաղաքապետի և քաղաքապետարանի անձնակազմի գործունեությունը, ավելի մոտիկից ծանոթ լինելու քաղաքի հիմնախնդիրներին, առաջիկա ռազմավարական ծրագրերին: Դե իսկ մեկամյա գործունեության վերաբերյալ հաշվետվությունները թերևս մեր քաղաքի ակտիվի հետ հանդիպման պարտադիր և ամենահարմար առիթներից են: Բնական է, որ այսօրինակ զեկուցման մեջ մենք տեղ-տեղ դիմելու ենք նաև թվերի լեզվին, քանզի հենց թվերն էլ արվածի ու չարվածի խոսուն վկաներն են: